[{"text_idx": "#000001", "text": "Vanasadamas hakkasid laevu teenindama automaatsed sildumisseadmed"}, {"text_idx": "#000002", "text": "Vanasadamasse saabuvaid ja lahkuvaid Tallinn-Helsinki liinil so\u0303itvaid laevu asusid teenindama automaatsed sildumisseadmed, mis aitavad hoida kokku sildumisele kuluvat aega ja sa\u0308a\u0308sta keskkonda."}, {"text_idx": "#000003", "text": "\u201cTraditsioonilisel viisil ehk kasutades otsi ja pollareid kulub kaimadrustel ta\u0308na sildumise korraldamiseks ku\u0308mme vo\u0303i rohkem minutit, vaakumseadmetega vo\u0303tab aga sama protsess alla kahe minuti ning laeva vabastamisel mo\u0303o\u0303dame aega juba sekundites. Kogu su\u0308steem on kaugjuhitav ning vaid laevakapteni poolt opereeritav,\u201c u\u0308tles Tallinna Sadama infrastruktuuri arendusdivisioni juht Peeter No\u0303gu."}, {"text_idx": "#000004", "text": "Aja kokkuhoid toob u\u0308htlasi kaasa keskkonnasa\u0308a\u0308stu. \u201eKuna laev kulutab kai juures mano\u0308o\u0308verdamisele va\u0308hem aega, siis isegi 5 minutit kokku hoitud so\u0303iduaeg va\u0308hendab laeva ku\u0308tusekulu ning heitmekoguseid. Pika perioodi jooksul on sellel ma\u0308rkimisva\u0308a\u0308rne keskkonnamo\u0303ju,\u201c selgitas No\u0303gu."}, {"text_idx": "#000005", "text": "Uued vaakumseadmed paigaldati Tallinn-Helsinki liini teenindavatele kaidele. Kaile 5 ja 12 paigaldati ettevo\u0303tte Cavotec-i seadmed, kaile 13 Trelleborgi seadmed. Oma tehnilistelt parameetritelt on seadmed sarnased."}, {"text_idx": "#000006", "text": "Cavoteci juhatuse esimees Mikael Norin ra\u0308a\u0308kis: \u201cMe oleme a\u0308a\u0308rmiselt uhked, et Cavoteci tehnoloogia toetab Tallinna Sadama visiooni saada La\u0308a\u0308nemere uuendusmeelseimaks sadamaks ning aitab ellu viia kestlikke eesma\u0308rke puhtama o\u0303hu tagamisel. Meie automaatsed vaakumsildumisseadmed MoorMaster vo\u0303imaldavad laevadel hoida kokku aega sildumisel ning seeto\u0303ttu so\u0303ita aeglasemalt ja va\u0308iksema ku\u0308tusekuluga vahemaad Tallinnast Helsingisse va\u0308hendades seela\u0308bi laevade poolt o\u0303hku paisatavaid kasvuhoonegaaside emissioone kuni 12 000 tonni aastas, mis on vo\u0303rreldav 10 000 diiselku\u0308tusel autoga.\u201c"}, {"text_idx": "#000007", "text": "Automaatsildumise seadmed on to\u0308o\u0308kindlad ja neid on vo\u0303imalik kasutada praktiliselt ko\u0303igis ilmastikutingimustes. Arvestada tuleb vaid tuulepiiranguga 17 m/s ning sedagi oludes kui tuul puhub risti laeva va\u0308lispardaga kaist eemale. Sellisel juhul kasutatakse ohutuse tagamiseks lisaks ka laeva otsi."}, {"text_idx": "#000009", "text": "Uute sildumisseadmete paigaldamine toimus projekti TWIN-PORT 3 raames ja seda toetas Euroopa Liit infrastruktuuri investeeringute meetme CEF kaudu. Tallinn-Helsingi meretee arendusele suunatud projekt viiakse ellu perioodil 2018-2023, selles osalevad Tallinna Sadam, Helsingi Sadam, Helsingi linn ja kolm laevaoperaatorit (Tallink, Viking Line ja Eckero\u0308 Line) ning projekti kogueelarve on 61,2 mln eurot. Tallinna Sadama poolt tehtavate investeeringute maht oli 15,8 mln eurot."}, {"text_idx": "#000010", "text": "Vaata videost, kuidas automaatsildumine va\u0308lja na\u0308eb!"}, {"text_idx": "#000012", "text": "Neljapa\u0308eval, 28. septembril toimub Muuga sadama la\u0308histel ja mujal Harjumaal suur o\u0303ppus, kus harjutatakse..."}, {"text_idx": "#000015", "text": "Vanasadama reisiterminalide juures on vo\u0303imalik reisijate\npealevo\u0303tmiseks ja mahapanekuks lu\u0308hiajaliselt tasuta parkida \u2013\nselleks on nii A- kui D-terminali juures Kiss&Sail parklad.\nKiss&Sail parklad on kasutamiseks nii eraso\u0303idukitele, mittelepingulistele\ntaksodele kui ka so\u0303idujagamis-app\u2019ide so\u0303idukitele (Bolt, Uber, Yandex jne).\nOtse terminali uste ette pa\u0308a\u0308sevad vaid lepingulised taksod (Tallink, Tulika).\nTerminalide ees on lubatud lu\u0308hiajaliselt parkida ainult bussidel."}]